KLUBI 700
Viisi kertaa. Niin monta kertaa Carolyn Van Alst meni veitsen alle.
Silti mikään ei parantanut hänen kroonista polvikipuaan.
Lääkärit sanoivat: "Sinun pitää elää sen kanssa."
Hän ei luopunut toivosta. Miten se johti parantumiseen? Katsotaanpa.
Carolyn Van Alst kärsi lantio- ja polvikivuista melkein 30 vuotta.
Kun vuodet vierivät ja vanhenin, asiat vaikeutuivat.
Kärsin pahoista kivuista viimeisen parin vuoden ajan.
Sitten minut ohjattiin kirurgin luokse ja -
kävin läpi viisi leikkausta.
Valitettavasti leikkaukset eivät ihan onnistuneet.
Lääkärit sanoivat, ettei enempää voi tehdä.
Kipu säilyi vasemmassa polvessa.
Lääkärit sanoivat, että minun pitää vain elää sen kanssa.
Carolyn käytti kävelytukea, mutta liikkuminen vaikeutui.
Hänellä oli vaikeuksia seistä ja saada unta öisin.
Heräsin yöllä kipuun, jos liikutin jalkaani.
Kipu oli terävää ja kovaa. Se oli niin epämukavaa.
Luovuin käytännössä sosiaalisesta elämästä. Pysyin mukana -
seurakunnan toiminnassa, mutta en voinut liikkua hyvin.
Lääkkeet auttoivat vain vähän, joten Carolyn rukoili päivittäin.
Sanoin: "Herra, toivon, että parannat minut.
En tiedä, miten se tapahtuu tai milloin, mutta kiitos, että pääsen ylös tänään -
ja voin olla valmis siihen, mitä tuleman pitää."
Carolyn katsoo Klubi 700:aa joka päivä ja pitää rukoushetkestä.
Se rohkaisee minua rukoilemaan perheeni ja ystävieni puolesta.
20. helmikuuta 2020 Carolyn katseli Klubi 700:aa, kun Pat alkoi rukoilla.
Polvi on nyrjähtänyt. Se taitaa olla vasen polvi.
Juuri nyt Herra asettaa tuo polven paikoilleen, -
ja kaikki vahinko, jota on tapahtunut jänteille ja nivelsiteille -
parantuu Jeesuksen nimessä.
Ajattelin: "Se olen minä!" Nousin ylös, kävelin ja ajattelin: -
"Tämä on ihmeellistä." Kipu oli poissa.
Carolyn soitti tyttärelleen ja pari päivää myöhemmin Klubi 700:aan.
Halusin varmistaa, että se todella tapahtui ja se todella tapahtui.
Nykyään Carolyn on jälleen aktiivinen. Hän tietää, että -
Jumalan voima on mahtavampi kuin mikään, mitä lääkärit sanovat.
Jumala voi tehdä mitä vain. Hänen Sanansa sanoo, että Hän haluaa -
parantaa minut. Jumalan parantava voima kuuluu kaikille.
Minun ei tarvitse olla tärkeä henkilö hallituksessa tai -
tunnettu pappi tai mitenkään täydellinen naapurustossa.
Tiedän, että kun rukoilen, Jumala kuulee rukoukseni.
Istun tässä ja hymyilen itsekseni ja innostun ja joskus itken.
Ajattelen: "Jumala, olet niin hyvä minua kohtaan."
Sinun ei tarvitse olla mitään erityistä, koska Jumala rakastaa sinua.
Luin tänään kohtaa, jossa Jeesus sanoi: "Jos voit uskoa, -
kaikki on mahdollista sille, joka uskoo." Kaikki.
Jumala teki sinut ja Hän tietää, miten korjata sinut. En tuntenut Carolynia.
En tiennyt mitään hänen polvestaan, mutta Jumala tiesi, -
joten Hän näytti Pyhän Hengen kautta, mikä oli vikana.
Jumala rakastaa sinua, joka katsot tätä ohjelmaa.
Tässä muutama todistus. Edna asuu Lithoniassa.
Hän kärsi selkäkivuista eikä mikään auttanut.
Katsoessaan tätä ohjelmaa Wendy sanoi: "Jollakulla on alaselkäkipuja.
Jumala parantaa sinut juuri nyt. Tänään on päiväsi. Paranet."
Edna venytti kätensä kohti televisiota ja tunsi lämpöä alaselässään.
Kuukauden kuluttua Edna soitti CBN:n rukouslinjalle ja sanoi: -
"Minulla ei ole enää kipuja." - Hän odotti kuukauden.
Tässä toinen todistus. Bill Apollo Beachista, Floridasta -
katsoi Klubi 700:aa. Hän oli hämmentynyt. Rukousosiossa sanoit: -
"Tajuntasi näyttää hämärtyneeltä. Juuri nyt mielesi kirkastuu -
Jeesuksen nimessä. Kosketa häntä. Kiitos, Herra."
Bill uskoi ja parani. Hän soitti CBN:n rukouslinjalle viisi päivää myöhemmin.
Haluamme rukoilla puolestasi. Jumala rakastaa sinua.
Tällä hetkellä Jumala aikoo tehdä ihmeen elämässäsi.
Wendy ja minä laitamme kädet yhteen ja uskomme Jumalaan.
Tule mukaan. Sanon vain, että älä taistele vastaan.
Ota vastaan Jumalan teot.
Haluan, että olet samaa mieltä Pyhän Hengen kanssa.
Isä, rukoilemme yhdessä. Tulemme yhteen ja -
rukoilemme kärsivien puolesta.
Olkapää. Solisluu on vahingoittunut tai murtunut. En tunne koko juttua.
Niveltoiminto on jotenkin murtunut. Jeesuksen nimessä, Kosketa!
Aamen. Mitä muuta?
Joku on ollut sairas jo jonkin aikaa ja sanoo: -
"En ole kärsinyt vielä tarpeeksi." Se on vale.
Jumala haluaa sinun tietävän, ettei sinun tarvitse enää kärsiä.
Ota vastaan parantuminen.
Voit tulla terveeksi ja vapaaksi. Me sidomme sen valheen.
Naisella nimeltä Doreen tai Darnelle on aamupahoinvointia.
Olet raskaana ja kärsit aamupahoinvoinnista. Nyt sanot: -
"Jumala, koskettaisitko minua?" Jumala koskettaa sinua.
Kannat tervettä lasta ja olet vapaa pahoinvoinnista. Wendy.
Annette kärsii jännetulehduksesta. Jumala kuuli rukouksesi ja -
koskettaa sinua. Ota vastaan parantuminen Jeesuksen nimessä.
Repeytynyt nivelside. Se on todella kipeä.
Lääkärit eivät ole kyenneet tekemään mitään.
Laita kätesi siihen kohtaan, missä repeytynyt nivelside on.
Ota vastaan Jeesuksen nimessä. Kosketa!
Herra, haluan piristää kaikkia COVID:a pelkääviä -
tai niitä, joilla on COVID. Herra, pysäytä tämä paha virus.
Sinä pystyt siihen, Herra. Tiedämme, että haluat parantaa ihmiset, -
joilla se on. Pyydämme Herra, että pysäytät sen, Jeesuksen nimessä.
Ja Jumala sanoo: "Minä olen Herra, kaiken Jumala.
Onko mikään minulle mahdotonta?" Vastaus on ei.
"Minä olen kaiken Jumala."
Se, jota palvelemme on kaiken Jumala. Hän voi huolehtia kansoista.
Hän voi huolehtia maailmasta ja maailman johtajista.
"Minä olen kaiken Jumala." Ja me tulemme Hänen eteensä.
Herra, tunnustamme, että olet kaiken Jumala.
Korotat yhden ja alennat toisen. Sinä päätät.
Me käännämme tämän tilanteen Sinun puoleesi.
Sinä olet kaiken Jumala. Ota haltuun, Herra.
Maailma on Sinun. Annamme sen Sinulle. Sinä annoit sen meille -
ja me annamme sen takaisin, jotta korjaisit asiat. Kiitos, Isä.
Aamen.
Soita meille. Haluamme kuulla rukousvastauksia.
Meillä on neuvontakeskuksia täällä. Meillä on neuvontakeskuksia -
Nashvillessa ja Filippiineillä. Meillä on ihmisiä kaikkialla.
Ota puhelin ja soita. Wendy.
Kouluja suljetaan, mutta tunti ei vielä ole loppunut.
Allen Jackson pitää oppitunnin Amerikan historiasta.
Mutta ensin Pat pohtii kysymyksiä, joilla on väliä.
Christine kirjoittaa: "Minun piti muuttaa yhteen -
entisen aviomieheni kanssa taloudellisista syistä."
Pysy kanavalla.
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Ihanaa, miten tämä ilo saa minut liikkumaan.
Tanssin, koska olen iloinen.
Liikun, koska tunnen sen.
Ilo on sydämessä.
Tanssin, koska tunnen sen.
Liikun, koska tunnen sen.
Ilo on sydämessä
Iloa
Ilo on sydämessä
Sinulla on kaikki, minkä piti tehdä sinut onnelliseksi.
Lupaava ura, paljon ystäviä ja kasvava perhe.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Tapaat pian isoisän, joka olisi ollut valmis uhraamaan henkensä, -
jos kaksi hänen lastenlastaan saisi sillä näön.
He tarvitsivat vain leikkauksen.
Ongelma oli, ettei perheellä ollut varaa siihen.
Armanin ja Namranin isoisä halusi palauttaa lastenlastensa näön.
He syntyivät näkevinä, mutta menettivät näkönsä kaihin takia.
He vain istuvat, koska kävellessään he törmäilevät asioihin ja kaatuvat.
Tällä perheellä ei ollut varaa silmäleikkauksiin.
Uhraisin henkeni, jos lapseni voisivat sitten taas nähdä.
Kun saimme tietää tästä, "Operaatio siunaus" maksoi leikkaukset.
Lapsenlapseni voivat vihdoin elää normaalia elämää.
Kiitän Jumalaa, että he voivat nähdä taas maailman.
Kun he kasvavat, he eivät ole enää riippuvaisia kenestäkään.
Lapseni ja minä olemme hyvin iloisia.
Ei uskoisi, että pienet lapset saisivat sen, mutta he saivat.
Teidän ansiostanne he voivat nähdä ja heillä on kaunis elämä edessään.
Kiitos, CBN:n kumppanit. Emme tee mitään tuollaista ilman teitä.
Jos haluat liittyä Klubi 700:aan ja auttaa, se on helppoa.
Soita vain ruudussa näkyvään numeroon. Meillä on sähköpostia.
Christine sanoo: "Hei, Pat. Luovuin työstäni huolehtiakseni äidistäni.
Muutin yhteen entisen aviomieheni kanssa taloudellisista syistä.
Emme harrasta seksiä. Teenkö syntiä?"
Enpä usko. Asut vain yhdessä miehen kanssa, joka oli puolisosi.
Olisi ihanaa, jos palaisitte yhteen, mutta ei se ole väärin.
Hän huolehti äidistään, mutta hänen äitinsä hääti hänet.
Sitä emme ymmärrä.
Tuollainen kiittämättömyys on uskomatonta.
Kristen sanoo: "Tiedemiehet väittävät, -
että Maapallolla on ollut viisi jääkautta.
Jos tämä on totta, maassa on ollut useita ilmastonmuutoksia -
ilman päästöjä. Miksi nyt pitäisi huolestua?"
Se on kyllä luonnollista, mutta samalla hurrikaanit ovat -
vahvistuneet veden lämmön takia.
Siinä on ongelmansa, mutta maan talouden hallinta -
ilmastonmuutoksen takia on hullua.
Mutta tosiaan, puhumme jääkausista noin 40 000 vuoden välein.
Jääkausia on ollut useita. Eräs mies, johon luotan, on sanonut, -
että tämä lämmin kausi on otollisinta aikaa matkustaa ja -
viedä Evankeliumia eteenpäin. Voit kasvattaa viljaa.
Kun tulee suuri jääkausi, et voi tehdä oikein mitään.
Mitä ongelmia ilmaston lämpeneminen sitten aiheuttaa?
Sahara esimerkiksi.
Amerikkalaisia toimistorakennuksia halutaan muuttaa.
Jos ilmaston lämpenemiselle todella haluttaisiin tehdä jotain, -
Afrikkaan istutettaisiin puita.
Sieltä monet ongelmat, kuten pöly tulevat.
Roomalaiset viljelivät maata Saharassa. He viljelivät maata.
Toinen asia, mitä voi tehdä on hakata vanhat puut, -
koska vanha puu tuottaa päästöjä.
Jos mentäisiin metsään ja kaadettaisiin vanhat puut, se auttaisi.
On paljon asioita, mitä voisimme tehdä sen sijaan, -
että hallittaisiin tuotantoa.
Ilmastosopimukset ovat vain yrityksiä hallita teollisuutta.
Pahimmat saastuttajat ovat Intia ja Kiina, eivätkä ne ole mukana.
Loretta kirjoittaa: "Ollessani 20 kutsuin itseäni kristityksi, -
mutta tein pahoja virheitä.
Olen palvellut Herraa nyt yli 30 vuotta. Mutta silti mietin -
"Olenko todella pelastettu?" En saa rauhaa.
Minua pelottaa. Voitko antaa vastauksen?"
Vastaukseni on, että Jumala haluaa puhdistaa omantuntomme -
kuolleista teoista palvelemaan elävää Jumalaa.
Hän ei halua sinun soimaavan itseäsi. Hän haluaa, että palvelet Häntä.
Paras esimerkki on tuhlaajapoika, joka tuhlasi omaisuutensa.
Hän oli prostituoitujen kanssa. Hän menetti kaikki rahansa.
Kun hänen isänsä näki hänet, hän halasi häntä ja -
laittoi sormuksen hänen sormeensa ja kengät jalkaan.
Jumala odottaa, että tulet Hänen luokseen.
Hän puhdistaa kaikki synnit ja kaikki pilkka annetaan anteeksi.
Ota vastaan Jumalan Sana ja usko siihen.
Wanda sanoo: "Olen ollut kotona maaliskuusta asti COVID:n takia.
En ole kuullut mitään seurakunnastani.
Voinko lopettaa kymmenysten maksamisen heille, -
ja antaa niille, jotka ovat auttaneet?"
En tiedä, minkälaisen sopimuksen olet seurakuntasi kanssa tehnyt, -
mutta jos olet sopinut jotain, siinä pitää pysyä.
Kun Melkisedek tapasi Aabrahamin, joka oli palaamassa tapporetkeltä, -
Melkisedek siunasi Aabrahamia ja Aabraham antoi -
kymmenesosan siitä, mitä hän sai. Se on se periaate.
Kymmenykset kuuluvat sille, joka on siunannut sinua.
Aamen. Seymor sanoo: "Minusta monien kristittyjen harjoittama -
Trumpin sankarinpalvonta rikkoo ensimmäistä käskyä. Mitä sanot?
Hän on tehnyt monia hienoja asioita kristittyjen hyväksi.
Hän on vertaansa vailla. Hän on auttanut pro-Life -asioiden kanssa.
Hän on auttanut Johnsonin lisäyksen kanssa. Hän auttanut monissa -
asioissa. Israelia myös. Mutta hän on myös vain ihminen.
Hänellä on savijalat, kuten meillä kaikilla.
Korottaminen on sitä, mitä Caesarille tehtiin.
Caesarista, joka oli hyvä kenraali, alettiin tehdä jumalaa.
Siksi Brutus tappoi hänet.
Katsotaan historiaan. "Et tu, Brute?" Caesarista tehtiin -
jumala, kun hän oli uskomaton kenraali ja melkoinen johtaja.
Mutta vallanpitäjille ei tehdä niin. He ovat vain ihmisiä. Piste.
Seuraavaksi herätystä kirkosta. Kristityt ovat nukkuneet liian kauan.
Pastori Allen Jackson laittaa kellon soimaan.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Sanotaan, että ne jotka unohtavat menneisyyden, toistavat sen.
Pastori Allen Jackson sanoo, että seuraukset ovat sitäkin pahemmat.
Hän sanoo, että jos unohdamme men- neisyyden, menetämme vapauden.
Allen Jackson, World Outreach Churchin pastori sanoo, -
että elämme historian rajanvedon aikaa.
Hän sanoo, että maamme tarjoamat vapaudet -
perustuvat raamatullisille periaatteille.
Siksi Jumala on siunannut Amerikkaa.
Kirjassaan "Jumala siunaa Amerikkaa taas" Allen rohkaisee -
muistelemaan maamme kristillistä perintöä.
Pastori Allen Jackson liittyy nyt seuraamme Skypen välityksellä.
Huomenta. Olen otettu.
Mahtavaa. Sanot, että Amerikan perinnön juuret -
lakijärjestelmästä kulttuuriin ovat Raamatussa.
Kun William Bradford ja puritaanit tulivat tälle mantereelle, -
he halusivat palvoa Jumalaa ilman valtionkirkon tai kuninkaan häirintää.
He tulivat tänne, jotta heillä olisi se vapaus.
Lait ja koulutus pohjautuvat juutalais-kristillisille arvoille.
Sitä ei huomaisi.
Ei, olemme kadottaneet sen.
Millä tavoin Jumala on siunannut Amerikkaa?
Meillä on vapauksia. Me olemme maahanmuuttajakansa.
Emme ole yhtä, koska näytämme samalta tai puhumme samalla lailla.
Ihanteet yhdistävät meitä.
Jefferson sanoi itsenäisyysjulistuksen alussa, -
että kaikilla on Jumalan suomat oikeudet.
Kansakuntamme perustettiin vapaudelle ja sille, -
että Jumala saa olla osa kulttuuriamme.
Nykyään haluamme parempia poliitikkoja.
Emme tarvitse parempia poliitikkoja. Tarvitsemme seurakunnan, -
joka on tietoinen Jumalan näkökannasta elämissämme.
Miten sovitat perustamisen yhteen orjuuden kanssa?
Vaikka meillä on kristillinen perintö, ei se tee meistä täydellisiä.
Puhumme orjuudesta kuin olisimme ainutlaatuisia.
Jos tarkastelemme maailman historiaa, ihmiset ovat sortaneet -
muita ihmisiä niin kauan, kun yhteiskuntia on ollut olemassa.
Orjuutta ei voi puolustella, mutta ei sitä ollut vain Amerikassa.
Sitä käytetään ennemmin poliittisiin tarkoituksiin kuin -
katumukseen ja sortajiemme anteeksiantamiseen, jotta -
voisimme elää yhdessä Kaikkivaltiaan Jumalan totuudessa.
Ongelmamme ei ole ihonväri, vaan sydämen väri.
Jos teemme sille jotain, Jumala tekee taas yhteistyötä kanssamme -
ja antaa meille lisää vapauksia.
Mitä Amerikan ongelmat ovat?
Minusta ongelman juuret ovat hengellisiä. Tulokset näkyvät -
politiikassa, tieteessä tai taloudessa. Jos emme muutu, -
poliitikot tai tiedemiehet eivät voi korjata ongelmiamme.
2. Tim. Kertoo, että viimeisinä päivinä on tuleva vaikeita aikoja.
Se kuvaa ihmisluonteen 18 ominaisuutta, jotka heikkenevät.
Eikä se tapahdu kirkon seinien ulkopuolella, vaan sisäpuolella.
Olemme nukkuneet.
Meidän pitää antaa Jumalan Hengen herättää meidät.
Jos käännymme Herran puoleen ja nöyrrymme, -
alamme taas lukea Raamattua ja opettaa nuorempia.
Tehtävämme on opettaa Jumalan Sanaa seuraavalle sukupolvelle.
Olemme jättäneet heidän moraalisen kehityksensä kouluille tai Internetille.
Tehtävämme on opettaa nuorempia sukupolvia -
kunnioittamaan Jumalaa, pelkäämän Jumalaa. Se teki Amerikasta suuren.
Uskon, että Jumala siunaa Amerikkaa, jos käännymme.
Mitä kirkot voivat tehdä nyt?
Rukous on voimakas työkalu. Se ei ole viimeinen oljenkorsi.
Se on voimakas vastaus. Se, mitä nyt kuiskitaan varjoissa, -
pitää huutaa katoilta. Se, mikä on peittynyt harhautuksen kaapuun, -
pitää tehdä näkyväksi. Voima siihen piilee Kaikkivaltiaassa Jumalassa.
Emme ole voimattomia. Saatat ajatella, että äänesi on pieni -
tai resurssisi eivät ole riittävät eikä kukaan välitä mielipiteistäsi.
Maailmankaikkeuden Luoja kuuntelee. Jos puhut Hänelle, pyydät armoa -
ja oikeudenmukaisuutta, Jumalan käsi hoitaa homman puolestamme.
Aamen. Voit lukea lisää pastori Jacksonin uusimmasta kirjasta.
Se on saatavana kautta maan.
Voimaminuuttimme tulee Psalmeista: -
"Sukupolvi ylistää sukupolvelle sinun tekojasi, -
ja he julistavat sinun voimallisia töitäsi." (Ps. 145:4)
Näkemiin.
Jokaisen lapsen sisällä on sankari.
Johtaja.
Ystävä toisille.
Joku, joka auttaa.
Joku, joka tekee oikein.
Joku, joka unelmoi.
Mutta silti he tarvitsevat apuamme.
Mitä pitäisi tehdä?
Mitä pitäisi sanoa?
Mitä pitäisi tuntea?
Superkirja antaa vastauksia.
Esimerkit ovat lapsille tuttuja ja helppoja ymmärtää.
Se opettaa Jumalan sanaa lapsille. Liity Superkirja - kerhoon.
Saat uusimmat jaksot heti kun ne ilmestyvät.
Hanki Superkirja, ja katso kuinka ihmeitä tapahtuu.
Kun tarvitset kuuntelijaa, -
rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Maiju Santala